Гъуэгунокъуэ Аскэрпсом япэ йощ
Я IэщIагъэм зэрыхуэIэкIуэлъакIуэм теухуауэ Урысей МВД-м иригъэкIуэкI зэхьэзэхуэм и республикэ Iыхьэм хэтащ КъБР-м щыIэ МВД-м и «Эльбрус» СОБР-м и лэжьакIуэхэр. Абыхэм зи зэфIэкIыр нэхъ иныр къахэхынрат Iуэхур зытеухуэжар.
«Спартак» стадионымрэ «Кэнжэ» полигонымрэ щекIуэкIа зэпеуэм хэтащ гупым и лэжьакIуэ 40-м нэблагъэ. Ахэр къэжэнымкIэ, кIэрахъуэ, автомат гъэуэнымкIэ, нэгъуэщI лIэужьыгъуэхэмкIи зэпеуащ. Комиссэм къихихащ дэтхэнэ зэпеуэми щытекIуа хэр икIи республикэ МВД-м и «Эльбрус» СОБР-м и лэжьакIуэ нэхъыфIыр къигъэлъэгъуащ. Ар полицэм и лейтенант нэхъыжь Гъуэгунокъуэ Аскэрщ икIи кубокымрэ щIыхь тхылъым-рэ аращ зыхуагъэфэщар. СОБР гупым и унафэщхэм къабгъэдэкI саугъэту абы иратащ «AKAI» телевизор.
Гъуэгунокъуэм республикэм и щIыхьыр щихъумэнущ урысейпсо зэпеуэм.
Къэмбэчокъуэ Заурбэч.
